জানতে চাইলে রূপনগর থানার ওসি শাহ আলম বলেন, ৪ দিন আগে অপর একটি সড়ক দুর্ঘটনার মামলা হয়েছিল। ওই মামলার তদন্ত কর্মকর্তা ছিলেন এসআই উত্তম কুমার সরকার। মামলার তদন্ত করতে গিয়ে ঈগল পরিবহনের ওই বাসের সংশ্লিষ্টতা পান তিনি। রোববার তিনি বাসটি জব্দ করে থানায় নিয়ে আসছিলেন। এ সময় ওই বাসের চাপায় তিনি প্রাণ হারান। এ ঘটনা চালক ইচ্ছে করে ঘটিয়েছে কি না, বিষয়টি তদন্ত করে দেখতে হবে। তিনি বলেন, খবর পেয়ে পুলিশের জ্যেষ্ঠ কর্মকর্তারা সেখানে ছুটে যান এবং ঘটনাস্থল পরিদর্শন করেন। বাসচালককে আটক করে জিজ্ঞাসাবাদ করা হচ্ছে।